Janusz Lewandowski

Janušas Antonis Levandovskis (; g. 1951 m. birželio 13 d. Liubline) – Lenkijos ir ES politikas, Europos Komisijos narys, atsakingas už biudžetą ir finansinį programavimą (nuo 2010 m. vasario mėn.).

 Biografija 
Baigė ekonomikos studijas Gdansko universitete, čia 1984 m. apsigynė daktaro disertaciją. Dirbo Lenkijos jūrų laivininkystėje, dėstė Gdansko universitete, ekonomikos klausimais konsultavo Solidarumo profsąjungą. 1991 m. ir 1992–1993 m. buvo privatizacijos ministras.

1991–1993 m. ir 1997–2004 m. buvo Lenkijos seimo narys, vadovavo Privatizavimo bei Europos integracijos komitetams.

2004 m. ir 2009 m. pagal Piliečių platformos sąrašą išrinktas į Europos Parlamentą, 2004–2007 m. vadovavo biudžeto komitetui.

2010 m. vasario 9 d. paskirtas antrosios J.M. Baroso komisijos nariu, buvo atsakingas už biudžetą ir finansinį programavimą.Janusz Lewandowski (EK inf.)

Per 2014 m. rinkimus pagal Piliečių platformos sąrašą išrinktas Europos Parlamento nariu, todėl 2014 m. liepos 1 d. paliko postą Europos Komisijoje.

 Šaltiniai 

|-

|-

Kategorija:Lenkijos Seimo nariai
Kategorija:Lenkijos privatizavimo ministrai
Kategorija:Europos Parlamento nariai (Lenkija)
Kategorija:ES komisarai nuo Lenkijos